**Honlap, újság:**

**TÁJÉKOZTATÁS**

**KORMÁNYZATI SZINTŰ TÉLI REZSICSÖKKENTÉSRŐL, ANNAK MENETÉRŐL**

**(Benyújtási határidő: 2018. október 15.)**

**(elmulasztása, jogvesztő!)**

**Tisztelt Lakosok!**

**A téli rezsicsökkentésből kimaradt háztartások támogatására vonatkozó kormányzati intézkedések megszülettek.**

**Téli rezsicsökkentésre jogosult az a háztartás, amely a korábbi intézkedések során nem részesült földgáz-támogatásban (gázszolgáltatási szerződéssel, gázórával nem rendelkezik).**

**Háztartásonként** **egy** darab **igénybejelentés** nyújtható be **formanyomtatványon** a polgármesteri hivatalban, **legkésőbb 2018. október 15.** napjáig, amely **határidő elmulasztása jogvesztő.**

Az igénybejelentő nyilatkozaton **meg kell jelölni az igényelt fűtőanyag fajtáját**, amely **később nem módosítható**. Az igénylő személynek az adott háztartás a bejelentett lakhelye, vagy a bejelentett tartózkodási helye kell, hogy legyen.

**Nem felel meg a feltételeknek az a háztartás**, amely a téli rezsicsökkentés korábbi intézkedéseiben már részesült, azaz *az egyetemes szolgáltatást igénybe vevő lakossági földgázfogyasztók részére biztosított téli rezsicsökkentésről szóló 37/2018. (III.8.) Korm. rendelet* szerinti fogyasztásnövekedés finanszírozását segítő juttatásban részesült lakossági fogyasztó vagy fogyasztói közösség, illetve *a fűtési célú távhőszolgáltatást igénybe vevő lakossági felhasználók részére biztosított téli rezsicsökkentésről szóló 39/2018. (III.12.) Korm. rendelet* szerinti, a téli fogyasztási időszakban bekövetkező fogyasztásnövekedés finanszírozását segítő árkompenzáció **jóváírásban részesült,** távhőszolgáltatást igénybe vevő lakossági fogyasztó. A **kizárólag elektromos fűtési móddal rendelkező háztartások nem jogosultak az igénybejelentésre.**

**A benyújtott igényeket, azok tartalmát a** BM Országos Katasztrófavédelmi Főigazgatóság adminisztratív vizsgálattal; de a hivatásos katasztrófavédelmi szerv területi szerve útján szúrópróbaszerű, helyszíni vizsgálat keretében is ellenőrizheti.

Az **önkormányzat** elvégzi az igénybejelentések előszűrését; melynek során az **ugyanazon háztartásra benyújtani kívánt további igénybejelentést nem fogadja be.**

Az önkormányzat a beérkezett igényeket összesíti és továbbítja a Belügyminisztérium felé.

A Belügyminisztérium az érintett önkormányzatok által elvégzett igényfelmérés eredményéről 2018. október 31-ig tájékoztatja a Kormányt, a szükséges források önkormányzatonkénti összegéről ezzel egyidejűleg születik kormánydöntés. A támogatás felhasználásának részletszabályait az érintett önkormányzat részére kiadott támogatói okirat fogja szabályozni.

Az önkormányzat – szükség szerint közbeszerzési eljárás lefolytatását követően – kiválasztja azokat a vállalkozásokat, ahol az igényelt fűtőanyag a meghatározott határidőn belül átvehető.

Ennek határidejét a támogatásról szóló Korm. határozat rögzíti majd.

Az igénybejelentéssel érintettek részére az önkormányzat olyan hivatalos igazolást állít ki, amely tartalmazza az igénybejelentő adatait és alkalmas az igényjogosultság igazolásra.

Az önkormányzat az önkéntes adatkezelési hozzájárulás alapján az igénylő adatait, az igényelt fűtőanyag típusára vonatkozó adatokat átadja a kiválasztott vállalkozásnak. Az önkormányzattal kötött megállapodás alapján a vállalkozás naprakész nyilvántartást köteles vezetni a kiadott fűtőanyagról, a megállapodás szerinti ütemezéssel számol el az önkormányzattal.

A határidőig át nem vett fűtőanyagokra jutó támogatásrészt az önkormányzat a támogatói okiratban foglaltak szerint visszafizeti a központi költségvetés javára.

Az igénybejelentés formanyomtatvány ügyfélfogadási időben a polgármesteri hivatal fszt. 19. irodájában, Feketéné Vén Ibolya ügyintézőnél átvehető.

Akik a helyi rendelet szerint korábban nyújtottak már be kérelmet a nyár folyamán, azoknak az új formanyomtatványt a hivatal – tájékoztató levéllel - kipostázza.

Kérjük az új nyomtatvány kitöltését és határidőben való visszaküldését!

A támogatásra minden érintett magyar háztartás egyszer jogosult az 1364/2018. (VII.27.) Korm. határozat alapján, amelynek feltételeiről az érintettek közvetlen tájékoztatást kapnak; és amelyre tekintettel Solt Város Önkormányzat Képviselő-testülete a téli rezsicsökkentési támogatás helyi szabályairól szóló 9/2018.(VI.29.) önkormányzati rendeletét 2018. augusztus 31. napjával hatályon kívül helyezte.

Solt, 2018. augusztus 21.

Kalmár Pál

polgármester